ལོ་སོ་ལྔའི་ཡན་གྱི་སྦྲུམ་མར་ཁྲག་ཤེད་མཐོ་བའི་ནད་དང་གཅིན་སྙི་ཟ་ཁུའི་ནད་འབྱུང་བའི་ཉེན་ཁ་ཡོད་པ་ལས་གཞན་ད་དུང་བུ་རོགས་ཀྱི་གནད་དོན་ཡང་འབྱུང་ངེས་རེད།དེའི་ནང་ནས་ང་ཚོས་རྒྱུན་དུ་མཐོང་བ་ཞིག་ནི་བུ་རོགས་མདུན་ཆགས་ཀྱི་གནད་དོན་རེད།ཞིབ་འཇུག་འགའ་རེ་ལས་མངོན་པ་ལྟར་ན།ལོ་བཞི་བཅུའི་ཡན་ལ་བུད་ཅིང་མངལ་ཐོག་མར་སྦྲུམ་པའི་བུད་མེད་ལ་བུ་རོགས་མདུན་ཆགས་ཀྱི་གནད་དོན་བྱུང་ཚད་དེ་ལོ་ཉི་ཤུ་ནས་སུམ་ཅུའི་བར་གྱི་སྦྲུམ་མ་དང་བསྡུར་ན་ལྡབ་བརྒྱད་ཙམ་གྱིས་མཐོ་ཟེར།བུ་རོགས་མདུན་ཆགས་ཀྱི་གནད་དོན་བྱུང་ན་བྱིས་པ་བཙའ་སྐབས་ཁྲག་མང་པོ་བུད་ནས་མ་བུ་གཉིས་ཀའི་བདེ་འཇགས་ལ་འཇིགས་སྣང་བཟོ་ངེས།